3.3. Оna tili va o‘qish savodxonligi darslarida zamonaviy yondashuvlar 3.3.2.Boshlangʻich sinf ona tili darslarida o‘quvchilarda XXI asr ko‘nikmalarini  rivojlantirish usullari.
Reja:
1.XXI asr o‘quvchisi uchun zarur ko‘nikmalarini o‘rgatuvchi model – 4K haqida.
2. 4K-kollaboratsiya, kommunikatsiya, kritik va kreativ fikrlash koʻnikmalarini rivojlantirishda interfaol metodlarning ta’lim  hamda tarbiya jarayonidagi  o’rni va imkoniyatlari.
“Taraqqiyotning tamal toshi ham, mamlakatni qudratli, millatni buyuk qiladigan kuch ham ilm-fan, ta’lim va tarbiyadir”, - degan edi O‘zbekiston Respublikasi Prezident Shavkat Mirziyoyev. Bu sohaning barcha bosqichlari tubdan isloh qilinib, kompleks rivojlantirilmoqda va mamlakatimizning Taraqqiyot strategiyasida to‘rtinchi ustuvor yo‘nalish aynan ta’lim sohasini, inson kapitalini rivojlantirishga qaratilgan. Bunga mutanosib ravishda 2023-yilga – “Insonga e’tibor va sifatli ta’lim yili”, deb nom berildi. Prezident 2022-yil 29-dekabr kuni Xalqaro kongress markazida “Ta’lim sifatini oshirish – Yangi O‘zbekiston taraqqiyotining yakkayu yagona to‘g‘ri yo‘lidir!” mavzusidagi zamonaviy darsliklar ko‘rgazmasi bilan ham yaqindan tanishgan edi. Ta’lim sifatini oshirish, bolalarni o‘qishga qiziqtirishning muhim omili, birinchi navbatda, yaxshi darslik yaratishdir.
Davlatimiz rahbarining 2019-yil 29-apreldagi 5712-sonli Farmoni bilan tasdiqlangan Xalq ta’limi tizimini 2030-yilgacha rivojlantirish konsepsiyasida o‘qitish metodikasini takomillashtirish vazifalari belgilangan edi. Shunga muvofiq, o‘tgan to‘rt yil davomida darsliklarni yangilash bo‘yicha ish olib borilmoqda va maxsus ishchi guruh tomonidan ilg‘or xorijiy metodika asosida 1-4-sinf kitoblari yangidan 2023-yilda USAID/ “O‘zbekiston barkamollik uchun ta’lim dasturi” doirasida ishlab chiqilgan va Creative Commons Attribution 4.0 xalqaro litsenziyasiga ega asl nusxadan moslashtirilgan holda tayyorlanmoqda. 
XXI asr ko‘nikmalari (21CS) hozirgi kunda butun dunyo bo‘ylab ta’lim tizimlarida ta’lim maqsadlari sifatida mustahkam o‘rnashgan, ammo ularning o‘qitish va baholash amaliyotida amalda qo‘llanilishi ortda qolmoqda. XXI asr ko‘nikmalari nima? Ular XXI asrda muvaffaqiyatga erishish uchun zarur bo‘lgan muhim hayotiy ko‘nikmalardir. O‘quvchilarda XXI asr ko‘nikmalariga oid bo‘lgan tanqidiy fikrlashni hosil qilishga yordam berish, ijodkorlik, muloqot o‘rnata olish, o‘zaro hamkorlikda ishlash qobiliyatini rivojlantirish hamda muammolarni yechish va maqsadli obyektiv yechimlarni topishdan iborat. Qachonki, o‘qituvchi o‘quvchining chuqur o‘ylash jarayonini bosqichma-bosqich rag‘batlantirib borsa yuqoridagi maqsadlarga erishish mumkin. Yurtimizda ta’lim sifatini baholash markazlari tomonidan olib boriladigan ta’lim sifati bo‘yicha ma’lum monitoringlarning aksariyati umumiy konseptual yondashuvlardan va xalqaro tadqiqotlar vositalarining alohida elementlaridan foydalanishi maqsadga muvofiqdir. Zero, ta’lim sifatini baholash bo‘yicha xalqaro qiyosiy tadqiqotlarda O‘zbekistonning ishtirok etishi mamlakatimizda ta’lim sifatini baholashning milliy tizimini yaratishda katta ahamiyatga ega. O‘zbekiston Respublikasi Vazirlar Mahkamasining “Xalq ta’limi tizimida ta’lim sifatini baholash sohasidagi xalqaro tadqiqotlarni tashkil etish choratadbirlari to‘g‘risida” 2018-yil 8- dekabrdagi 997-sonli qarori bilan ta’lim sifatini baholash bo‘yicha xalqaro tadqiqotlarda ishtirok etish vazifalari belgilandi. Dunyoning yetakchi mutaxassislari tomonidan ishlab chiqilgan pedagogik baholash texnologiyalaridan foydalanish O‘zbekistonda ta’lim sifatini jahon standartlari darajasida baholashning milliy tizimini yaratish imkonini beradi. Quyida boshlang‘ich sinflarda o‘qish savodxonligini baholovchi PIRLS xalqaro dasturini o‘qish savodxonligi darslariga tatbiq etish usullarini ko‘rib chiqamiz. 4-sinf o‘qish va savodxonlik darslarida tadqiqot materiallaridan muntazam foydalanish natijasida olingan ma’lumotlar shuni ko‘rsatadiki, 4-sinf o‘quvchilarining 38 foizi nafaqat matndan ma’lumotni o‘qishni, balki ushbu ma’lumotni jiddiy aqliy qayta ishlashni talab qiladigan o‘ta murakkab darajadagi savollarga javob bera oladilar. Ular 800-1000 so‘zdan iborat matnlarni bemalol o‘qiydilar, mazmunini tushunadilar va sharhlay oladilar. PIRLS xalqaro baholash mashqlaridan savodxonlik darslarida foydalanish natijalari shuni ko‘rsatadiki, boshlang‘ich 4-sinf o‘quvchilarining matnlarni o‘qish, bu matnlardan shaxsiy tajriba va bilimlarini oshirish maqsadida foydalanish borasida tayyorgarligi nisbatan past. Xalqaro testning individual topshiriqlarini bajarish bosqichi tahlil qilinganda o‘quvchilar duch kelgan ba’zi qiyinchiliklar aniqlandi. Xususan, natijalarni tahlil qilish shuni ko‘rsatdiki, har qanday ma’lumotni aniqlashtirish kerak bo‘lganda matnga murojaat qilish odatining shakllanmaganligi ikkita tipik muammoga olib keladi: birinchidan, o‘quvchilar matnda keltirilgan ma’lumotlarni va o‘zlarining shaxsiy tajribalari asosida egalik qiladigan ma’lumotlarni (taxminan 37%) yaxshi farqlamaydilar, ikkinchidan, matndagi ma’lumotlarni taxminan, noaniq o‘zlashtirish bilan cheklanadilar (taxminan 26%). Bolalarga savollarga javob berishda doimiy ravishda matnga murojaat qilish, topshiriqlar qanday shakllantirilganiga e’tibor qaratishni o‘rgatish juda muhim, chunki topshiriqlar deyarli har doim “Matnga tayanib...”, “ Matnga asoslanib...”, “Matnda nima deyilgan...” shaklida beriladi. Agar savol batafsil javobni talab qilsa, o‘quvchilar (65% gacha) fikrlarni yozma ravishda ifodalash jarayoni bilan bog‘liq qiyinchiliklarga duch kelishadi. O‘qilgan matnni yaxshi tushunadigan o‘quvchilar, ko‘p hollarda, o‘z fikrlarini ifoda etishda qiynalganining guvohi bo‘lishimiz mumkin. Ular topshiriqda qo‘yilgan savolga javobni shakllantirishda qiyinchiliklarga duch kelishadi. O‘quvchilar, shuningdek, “savol ichidagi savollar”ni o‘z ichiga olgan ko‘p qismli javobni talab qiluvchi topshiriqlarni bajarishda qiyinchilikka duch kelishadi, masalan, Bolalar topshiriqning barcha qismlarini bajarmaydilar, faqat topshiriqda berilgan savollarning bir qismiga javob beradilar. Yana bir muammo javoblardagi ba’zi rasmiyatchilik bilan bog‘liq: ba’zida bolalar savolni shunchaki ko‘chirib yozadilar, ba’zida ikkita misol keltirilishi kerak bo‘lgan topshiriqlarda ular birinchi misolni ikkinchi qatorga ham ko‘chirib yozadilar, bunda ular vaqt yo‘qotadilar va, tabiiyki, takrorlangan javob uchun ball olmaydilar. Natijalarni tahlil qilishda bizni nafaqat o‘rtacha ball qiziqtirdi, balki eng zaif va eng kuchli o‘quvchilar (yuqorida tavsiflanganlardan) o‘qilgan matnni idrok qilishning qaysi darajasiga erishishiga ham e’tibor qaratdik. Eng zaif o‘quvchilarning besh foizi o‘rtacha 355 va undan past ballni (ushbu ko‘rsatkich past darajaga to‘g‘ri keladi), eng kuchli o‘quvchilarning to’qson besh foizi o‘rtacha 522 va undan yuqori ballni (yuqori darajaga to‘g‘ri keladi) ko‘rsatdi. Ta’kidlash joizki, 2016- yildagi yuqori natijalar Shimoliy Irlandiya (673 ball), Angliya (678 ball) va Singapur (687 ball) ning eng yaxshi o‘quvchilari tomonidan namoyish etilgan edi. Bu shuni ko‘rsatadiki, boshlang‘ich ta’lim o‘qituvchilari o‘zlarining ilg‘or o‘quvchilariga o‘qish savodxonligi darajasini yanada rivojlantirish uchun nisbatan murakkab topshiriqlar berib borishlari kerak. Bu borada A.Avloniy nomidagi Milliy tadqiqot instituti tomonidan ishlab chiqilgan xalqaro baholash dasturlari (PISA, TIMSS, PIRLS) doirasidagi topshiriqlar bilan ishlash koʻnikmasini shakllantirishga qaratilgan elektron tizim va video mahsulotlarni oʻz ichiga olgan “STesting” elektron innovatsion platformasi o‘qituvchilar uchun juda katta manba bo‘lib xizmat qiladi. Xulosa shuki, baholash “ta’limning richagi” va u ta’lim sifatini boshqaradi. Blum taksonomiyasi asosida dars mashg‘ulotlarining o‘quv maqsadlarini belgilasak, o‘quv topshiriqlarini ishlab chiqsak va ushbu topshiriqlar asosida baholash jarayonlarini tashkil etsak, yuqorida aytib o‘tilgan XXI asr ko‘nikmalarini o‘quvchilarimizda rivojlantirishga erishishimiz mumkin bo‘ladi. Zero, bu ko‘nikmalar XXI asrda muvaffaqiyatga erishish uchun zarur bo‘lgan eng muhim hayotiy ko‘nikmalardir. 
4K modeli: tanqidiy fikrlash, ijodkorlik, muloqot va hamkorlikni o‘lchash vositasi sifatida - ilmiy hamjamiyat tomonidan qabul qilingan 4K konseptsiyasi har tomonlama o‘rganilib, sinovdan o‘tkazildi va natijada u ko‘plab ta’lim standartlarida keng qo‘llanila boshlandi. 2010-yilda Amerika menejment assotsiatsiyasi o‘z tadqiqotlarida 4K kontseptsiyasining dolzarbligini tasdiqladi. Keling, 4K ta’lim nima? Bu bizning farzandimizga nima uchun kerak va bu tizim bilan qayerdan ta’lim olishimiz mumkin? degan savollarga javob topishga harakat qilaylik. 20 yil oldin hech kim SMM- mutaxassislari yoki mobil ilovalarni ishlab chiquvchilar kabi kasblar mavjudligini hayoliga ham keltirmagan edi. Mehnat bozori asrida bir necha yildan keyin qaysi kasblar zarur bo‘lishini aniq bilib bo‘lmaydi, lekin u albatta o‘zgaradi. Qo‘l mehnati haqida gapirmasa ham, hisobchi va tahlilchilarning ishi ham avtomatlashtiriladi. Ishonch bilan aytish mumkinki, kelajakda ish beruvchilarni faqat algoritmlar bilan almashtirib bo‘lmaydigan moslashuvchanlik va ko‘nikmalar qiziqtiradi. Nazariyaga kelsak, 2016-yilda Jahon iqtisodiy forumi prezidenti Davos Klaus  Shvab  to‘rtinchi  texnologik  inqilob  boshlanganini  e’lon  qildi.  Uning so‘zlariga ko‘ra, endi biz uchun barcha ishni robotlar bajaradi va 2020-yilga kelib o‘zini zarur deb hisoblagan har bir ishchi quyidagilarni bilishi kerak: murakkab vazifalarni hal qilish qobiliyati; tanqidiy fikrlash qobiliyati; jjodiy fikrlash; odamlarni boshqarish qobiliyati; jamoa bilan ishlash qobiliyati; boshqa odamlarning his-tuyg‘ularini va o‘z his-tuyg‘ularini aniqlash va boshqarish qobiliyati; o‘z fikrini bildira olish va hukm qilish va qaror qabul qila olish; mijozga moslashish; shartnoma tuzish qobiliyati; bir vazifadan ikkinchisiga tezda o‘tish qobiliyati.
2015-yilda 4 va 10-o‘rinlarni egallagan shaxsning tanqidiy fikrlash va ijodiy qobiliyatlari 2020-yilga borib eng kerakli uchlikka kiradi. Bu moslashuvchanliklarni Soft Skills (moslashuvchan ko‘nikmalar, professional kompetentsiya) va unga qarshi Hard Skills – “qat’iy” professional ko‘nikmalar deb atashga qaror qilindi. Mamlakatimizda ta’lim sohasidagi mutaxassislar Davosning dastlabki o‘ntasini to‘rtta asosiy mahorat tizimiga qisqartirishdi va keyin unga “4K tizimi” nomini berishdi: Kollaboratsiya (Koordinator) (Muvofiqlashtirish) (sotrudnichestvo) jamoada ishlash; Kommunikativlik (Aloqa), (muloqot); Kreativ fikrlash (ijodkorlik); Kritik (tanqidiy) fikrlash (Kriticheskoe mishlenie) (CriticalThinking). Har bir “K” ga alohida tushuntirish bersak, Kritik (tanqidiy) fikrlash (Kriticheskoe mishlenie) - axborot oqimini boshqarish, sabab-oqibat munosabatlarini ko‘rish, keraksiz ma’lumotlarni elakdan o‘tkazish va umumlashtirish qobiliyati. Muvaffaqiyatsiz bo‘lgan taqdirda qaror qabul qilish va uning muvaffaqiyatlari va muvaffaqiyatsizliklarining sabablarini tushunish. Kreativ fikrlash (ijodkorlik), (Kreativnost) – o‘zgaruvchan vaziyatlarda o‘zingizni ishonchli tutish, noan’anaviy qarorlar qabul qilish, vaziyatni turli nuqtai nazardan baholash imkonini beradi. Ijodkor odam ishlab chiqaruvchi bo‘ladi. U boshqa odamlarning tashabbuslarini rivojlantirishi va yaxshilashi mumkin. Qiyinchiliklarni yengish uning uchun qiziqarli jumboqga aylanadi. Kommunikativlik (aloqa), (muloqot) - bugungi kunda har bir kishi qo‘g‘iroq chalinadigan yoki bir sutka, ya’ni 24/7 yoki SMS yuborish masofasida joylashgan. Muzokaralar olib borish va muloqot o‘rnatish, suhbatdoshni tinglash va o‘z nuqtai nazarini bildirish qobiliyati hayotiy mahoratga aylanadi. Kollaboratsiya (Koordinator) (Muvofiqlashtirish) (sotrudnichestvo) jamoada ishlash - kasbiy kompetensiya bilan chambarchas bog‘liq. Umumiy maqsad va uning natijalarini baholash, unga erishish yo‘lidagi rollarni belgilash qobiliyati.
Shuningdek, yangi model yaxshi ishlashi uchun qanday sharoit kerak? “4K” modeliga asoslangan innovatsion yondashuv maktablarda qo‘llash uchun alohida sharoitlar talab etmaydi. Masalan, o‘quvchilarda tanqidiy fikrlash qobiliyati savol- topshiriqlar bilan, muloqot ko‘nikmasi esa savol-topshiriqlar va mashg‘ulotlar orqali rivojlanadi. Maktablarda bu usullarni ishlatish uchun sharoit yo‘q deb aytish noto‘g‘ri. Biz avval boalalarning yozuviga ko‘proq e’tibor qaratganmiz, yozma nutqda yozdirganmiz. Yangi tajriba bilan esa, bolalarning tanqidiy fikrlashi, o‘z fikrini erkin bayon etishiga ko‘proq ahamiyat beriladi. O‘quvchilar muammolarga tahliliy nuqtayi nazardan yondashishni o‘rganadi va mantiqiy fikrlash asosida o‘z nuqtayi nazarini shakllantiradi.

Og‘zaki topshiriqlar
1. 4K modeli deganda nimani tushunasiz? Har bir “K” ga misol keltiring.
2. Tanqidiy fikrlash nima uchun XXI asr o‘quvchisi uchun muhim?
3. Interfaol metodlar o‘quvchilarda qaysi ko‘nikmalarni rivojlantiradi?
4. PIRLS xalqaro baholash dasturining asosiy maqsadi nimadan iborat?
5. O‘qish savodxonligini oshirishda matnga tayanib javob berishning ahamiyatini tushuntiring.
6. Kollaboratsiya va kommunikatsiya ko‘nikmalari o‘rtasidagi farqni izohlang.
7. Kreativ fikrlash qaysi vaziyatlarda ayniqsa zarur bo‘ladi?
8. Tanqidiy fikrlashni rivojlantirish uchun o‘qituvchi qanday savollardan foydalanishi kerak?
9. XXI asr ko‘nikmalarini rivojlantirishda baholashning o‘rni qanday?
10. An’anaviy ta’lim va 4K asosidagi ta’limning farqlarini ayting.
Yozma topshiriqlar
1.  “4K modeli – XXI asr ta’limining asosi” mavzusida 1 betlik esse yozing.
2. “Tanqidiy fikrlash” tushunchasini misollar asosida yoritib bering.
3. Interfaol metodlardan foydalanilgan dars ishlanmasiga qisqa tahlil yozing.
4. PIRLS topshiriqlari asosida o‘quvchilarda uchraydigan qiyinchiliklarni yozma tahlil qiling.
5. O‘qish savodxonligini rivojlantirish uchun 3 ta interfaol topshiriq taklif qiling.
6. “Kreativ fikrlash va ijodkor o‘quvchi” mavzusida matn yozing.
7. 4K ko‘nikmalarini rivojlantirishda baholash mezonlarini taklif qiling.
8. Matndan foydalanib savolga javob berish malakasini rivojlantirish bo‘yicha tavsiyalar yozing.

Mavzu yuzasidan test savollari
1. 4K modeli nimani anglatadi?
A) 4 ta fan
B) XXI asr ko‘nikmalari majmuasi
C) Baholash tizimi
D) O‘yin texnologiyasi
2. Quyidagilardan qaysi biri 4K modeliga kirmaydi?
A) Kollaboratsiya
B) Kommunikatsiya
C) Kompetensiya
D) Kreativ fikrlash
3. Tanqidiy fikrlash nimani anglatadi?
A) Yodlash
B) Axborotni tahlil qilish va baholash
C) Tez o‘qish
D) Ko‘p yozish
4. Kreativ fikrlashning asosiy belgisi qaysi?
A) Andozaviylik
B) Noan’anaviy yechim topish
C) Takrorlash
D) Nazorat
5. Kommunikatsiya ko‘nikmasi nimani rivojlantiradi?
A) Hisoblashni
B) Muloqot va fikr almashishni
C) Yodlashni
D) Texnikani
6. Kollaboratsiya bu –
A) Yakka ishlash
B) Jamoada ishlash
C) Baholash
D) Nazorat
7. 4K modeli qaysi ko‘nikmalarni rivojlantirishga qaratilgan?
A) Faqat bilim
B) Hayotiy va kasbiy ko‘nikmalar
C) Nazariy tushunchalar
D) Test yechish
8. XXI asr ko‘nikmalari qachon shakllana boshlaydi?
A) Faqat oliy ta’limda
B) Boshlang‘ich ta’limdan
C) Ish jarayonida
D) Mustaqil o‘rganishda
9. PIRLS dasturi nimani baholaydi?
A) Matematika savodxonligini
B) O‘qish savodxonligini
C) Axborot texnologiyalarini
D) Nutq tezligini
10. PIRLS topshiriqlarida savollar asosan qanday boshlanadi?
A) “O‘ylab toping…”
B) “Matnga asoslanib…”
C) “Taxmin qiling…”
D) “Esingizda tuting…”
Test javoblari
1. B
2. C
3. B
4. B
5. B
6. B
7. B
8. B
9. B
10. B

